На основу 119.Закона о основама система образовања и васпитања ( Сл. Гласник РС бр.88/2017) члана 47 Статута Средње школе ''Краљ Петар I'' у Тополи Школски одбор Средње школе ''Краљ Петар I'' у Тополи, на својој редовној седници одржаној дана 20.04.2018.године, једногласно донело је

П Р А В И Л Н И К

О ВАНРЕДНИМ УЧЕНИЦИМА

I ОСНОВНЕ ОДРЕДБЕ

Члан 1.

Правилником о ванредним ученицима (у даљем тексту: Правилник), регулишу се питања

стицања својства ванредног ученика у жсредњој школи ''Краљ Петар I'' у Тополи (у даљем тексту: Школа),основна права и обавезе ванредних ученика, начин и рокови за полагање испита, заштита права, евиденција и издавање јавних исправа ванредним ученицима.

II СТИЦАЊЕ СВОЈСТВА ВАНРЕДНИХ УЧЕНИКА

Члан 2.

Ванредни ученик је ученик који савлађује наставни план и програм, односно стиче

средње стручно oбразовање без похађања наставе, полагањем испита.

Својство ванредног ученика стиче се уписом у школу сваке школске године, под

условима прописаним законом.

Својство ванредног ученика може се стећи и у току школске године, под условима

прописаним законом.

Члан 3.

Право на ванредно школовање могу стећи следећи ученици:

- лице које је у првом разреду средњег образовања старије од 17 година (полазник); а

изузетно, и лице које је у првом разреду млађе од 17 година, под условом да потиче из

осетљивих друштвених група или је са изузетним способностима, ако оправда

немогућност редовног похађања наставе, уз сагласност министра;

- редован ученик који у току школске године пређе на ванредно школовање;

- лице које упоредо савлађује други наставни план и програм, односно део наставног

плана и програма;

- редован ученик завршног разреда који не положи поправни и/или матурски испит у

августовском испитном року, може тај испит да полаже, као ванредан ученик, у

испитним роковима утврђеним општим актом школе;

- редован ученик који није положио поправни испит, може да заврши започети разред

наредне школске године, у својству ванредног ученика, поновним полагањем

неположеног испита;

- редован ученик Школе који изгуби право на редовно школовање и ученик који прекинe

школовање у трајању од једне или више година (због болести и друго) може се уписати

као ванредан ученик.

III УПИС ВАНРЕДНИХ УЧЕНИКА У I РАЗРЕД

Члан 4.

Основни услов за упис у средњу школу је завршена основна школа.

Упис ванредног ученика у први разред врши се на основу конкурса.

За школе чији је оснивач Република Србија, Министарство просвете, науке и

технолошког развоја расписује заједнички конкурс којим се на основу плана уписа, одређује иброј ванредних ученика.

Приликом уписа кандидати прилажу:

• молбу за упис

• извод из матичне књиге рођених

• сведочанство о завршеној Основној школи

• доказ о уплати школарине

Упис и плаћање школарине врши се на почетку сваке школске године, до 31. августа,

односно у року од 5 дана од стицања својства ванредног ученика у току године.

Члан 5.

Бесплатно школовање омогућује се ванредном ученику који се први пут упише у средњу

школу почев од школске 2010/2011. год.

Обавезе плаћања школарине и трошкова испита ослобађа се ванредан ученик који упоредо

савлађује други наставни план и програм а који постиже изузетне резултате у учењу.

Обавезе плаћања школарине и трошкова испита, по одобрењу директора Школе, ослобађа

се и ванредан ученик који потиче из осетљивих друштвених група.

IV УПИС ВАНРЕДНИХ УЧЕНИКА У НАРЕДНИ РАЗРЕД

Члан 6.

Ванредни ученик уписује се сваке школске године у поједини разред, под прописаним

условима, једнаким и за редовне и ванредне ученике, најкасније до 31.августа.

Ванредан ученик, при упису у Школу, подноси молбу за упис за сваку школску годину.

Уз молбу, ванредан ученик подноси доказ о уплати школарине.

Упис и плаћање школарине врши се на почетку сваке школске године, до 31. августа,

односно у року од 5 дана од стицања својства ванредног ученика у току године.

Члан 7.

Ванредан ученик који је у школској години у којој је уписан положио све испите

одговарајућег разреда, у наредној школској години може се уписати у наредни разред,

најкасније до 31. августа.

Ванредан ученик, који у школској години у којој је уписан, не положи све испите

одговарајућег разреда, има право да се поново упише, обнови упис у исти разред, најкасније до 31.августа.

Ученик који је својство ванредног ученика стекао у смислу чл. 3. алинеја 5. овог

Правилника, има право да се по полагању поправног испита, у истој школској години упише у наредни разред, у својству ванредног ученика.

Право да заврши два разреда у једној школској години има само ванредан ученик који је

постигао изузетне резултате у учењу, у складу са Законом о средњој школи.

Члан 8.

Школа организује за ванредног ученика припремну наставу у зависности од потреба и

интересовања ученика a у обиму од минимум 15% од укупног годишњег броја часова из предмета који ученик полаже.

Уколико ученик сматар да му је потребно више од 15% од укупног броја часова припремне наставе доставиће писмену молбу школи при пријави испита и навести број часова припремне наставе који су му потребни.

Припремна настава за ванредног ученика организује се у виду консултација са предметним наставником.

V ПРОМЕНА СВОЈСТВА РЕДОВНОГ У ВАНРЕДНОГ УЧЕНИКА

Члан 9.

Редован ученик, његов родитељ или старатељ може у току школске године да одлучи да

ученик не похађа наставу, већ полагањем испита стекне образовање . Ученик који промени статус са редовног на ванредног ученика плаћа школарину и приступа полагању испита сагласно роковима утврђеним овим Правилником.

Члан 10.

Редовни ученик може у току школовања да промени статус у ванредног ученика када

понови разред, када изгуби статус редовног ученика, када због повреде дисциплине буде

искључен из школе а када престане дејство васпитно-дисциплинске мере, или из других разлога не жели или не може да настави редовно школовање.

VI УПИС ВАНРЕДНИХ УЧЕНИКА У ОДРЕЂЕНИ РАЗРЕД РАДИ ЗАВРШАВАЊА

ПРЕКИНУТОГ ШКОЛОВАЊА

Члан 11.

Лица која су раније започела са стицањем средњег образовања, па су га из одређених

разлога прекинула, имају право да га у својству ванредног ученика заврше у истом трајању.

Ванредном ученику који жели да настави прекинуто школовање, школа у зависности од могућности признаје све завршене разреде, уписује га у наредни разред, и решењем му одређује које допунске испите мора да положи после упоређивања наставног плана по којем треба да стекне образовање са наставним планом образовања који је ученик отпочео да савлађује.

Члан 12.

Ванредни ученик положе допунске испите из предмета који нису били обухваћени

 а који су обухваћени наставним планом и програмом који ученик уписује и то по редоследу разреда.

Након полагања допунских испита, ванредни ученик стиче право да приступи полагању

испита разреда у који се уписао односно завршног или матурског испита.Ученик има обавезу да плати трошкове полагања испита, које је одредило Министарство

просвете, науке и технолошког развоја.

VII ПОЛАГАЊЕ ПОПРАВНОГ,ЗАВРШНОГ ОДНОСНО МАТУРСКОГ ИСПИТА

УЧЕНИКА ЗАВРШНОГ РАЗРЕДА У НАРЕДНОЈ ШКОЛСКОЈ ГОДИНИ У СВОЈСТВУ

ВАНРЕДНОГ УЧЕНИКА

Члан 13.

Ученик завршног разреда који не положи поправни, завршни или матурски испит завршава започето образовање у истој школи у својству ванредног ученика полагањем испита, уз обавезуплаћања накнаде трошкова које је одредило Министарство просвете, науке и технолошког

развоја.

Уколико дође до промене наставног плана и програмa, школа решењем утврђује допунске

испите које је ученик обавезан да положи пре полагања завршног односно матурског испита.

Члан 14.

Право ученика да заврши започето школовање полагањем поправних испита завршног

разреда, не исцрпљује се истеком прве наредне године у односу на похађани разред и траје док је на снази наставни план и програм по којем је започео стицање образовања.

У случају да дође до промене у наставном плану и програму по коме се школује, школа

решењем одређује допунске испите из нових предмета у односу на оне које је ученик похађао, ако је, осим поправних, треба да положи.

VIII ПРАВО РЕДОВНОГ УЧЕНИКА КОЈИ НИЈЕ ПОЛОЖИО ПОПРАВНИ ИСПИТ

ДА ЗАВРШИ ЗАПОЧЕТИ РАЗРЕД У СВОЈСТВУ ВАНРЕДНОГ УЧЕНИКА

Члан 15.

Редовни ученик средњег образовања који није положио поправни испит у јунском и

августовском испитном року, може да заврши тај разред у истој школи наредне школске

године, у својству ванредног ученика, поновним полагањем неположеног испита, уз обавезу плаћања накнаде трошкова које је утврдило Министарство просвете, науке и технолошког развоја.

Када заврши разред ванредни ученик има право да се у истој школској години упише у

наредни разред, у истом својству.

IX УПИС ВАНРЕДНИХ УЧЕНИКА У ШКОЛУ РАДИ ПРЕКВАЛИФИКАЦИЈЕ И

ДОКВАЛИФИКАЦИЈЕ

Члан 16.

Ванредни ученик може да се упише у школу, ради преквалификације или доквалификације, након добијене сагласности на план уписа од стране Министарства просвете, науке и технолошког развоја.

Члан 17.

Лице које се уписује у школу ради преквалификације полаже испите из стручних предмета које одреди комисија коју чине чланови наставничког већа школе именовани решењем директора..

Лице које се уписује у школу ради доквалификације полаже допунске испите из предмета чији садржаји нису претежно исти, из предмета који нису били утврђени школским програмом, односно наставним планом и програмом и испите завршног разреда, о чему одлуку доноси комисија коју чине чланови наставничког већа школе именовани решењем директора.Ванредни ученик који је уписан у школу ради преквалификације или доквалификације нема обавезу да се уписује у наредни разред.

За ученике који се уписују у школу ради преквалификације или доквалификације нема

забране да се у школу упишу и у току школске године

Школарину за доквалификацију или преквалификацију које је одредило Министарство

просвете, науке и технолошког развоја плаћа на жиро рачун школе приликом уписа.

X ПРАВА И ОБАВЕЗЕ ВАНРЕДНОГ УЧЕНИКА

Права ванредног ученика

Члан 18.

Основна права и обавезе су прописана Законом, Статутом Школе и другим општим актима Школе.

Основна права су:

1) право да путем полагања испита стекне одговарајуће образовање;

2) уважавање личности ученика;

3) заштиту од дискриминације, насиља, злостављања и занемаривања;

4) благовремену и потпуну информацију о питањима од значаја за његово школовање;

5) информације о његовим правима и обавезама;

6) право припремни рад кроз консултације са предметним наставником;

7) подношење жалбе на испит и на остваривање других права по основу образовања, у

складу са законом и општим актима Школе.

8) да уколико жели може да присуствује часовима редовне наставе заједно са редовним ученицима из одређенеих предмета уколико то дозволи предметни наставник и уз поштовање правила школе која важе за редовну наставу

Обавезе ванредног ученика

Члан 19.

Ванредни ученик има обавезу да:

1) поштује школска правила, одлуке директора, наставника и органа школе;

2) ради на усвајању знања, вештина и вредносних ставова прописаних школским

програмом,

3) у поступку оцењивања на испиту покаже своје стварно знање без коришћења разних

облика преписивања и других недозвољених облика;

4) за време полагања испита и боравка у Школи чува имовину школе и чистоћу и естетски

изглед школских просторија,

5) плаћа школарину и трошкове полагања испита;

6) полаже испите и извршава друге утврђене обавезе у складу са Законом и општим актима Школе.

XI ИСПИТИ ВАНРЕДНОГ УЧЕНИКА

Члан 20.

Ванредан ученик полаже испит из сваког предмета утврђеног наставним планом и

програмом, осим из предмета физичко васпитање ако је старији од 20 година.

Владање ванредног ученика не оцењује се.

Члан 21.

Ванредни ученк савлађује наставни план и програм путем полагања испита, у следећим

испитним роковима:јануарском, априлском, јунском и августовском и новембарски .

Члан 22.

Испити се полажу по предметима и разредима.

Члан 23.

Пријаву за полагање испита у сваком испитном року, ванредни ученик подноси секретару

Школе, у складу са писменим распоредом о датуму за пријаву испита.

Уз пријаву за полагање испита, ванредни ученик подноси доказ о уплати накнаде за сваки

појединачни испит, у износу који је утврђен одлуком Министарства просвете,науке и

технолошког развоја.

У случају да ванредни ученик не изврши благовремено уплату накнаде за полагање испита

у одређеном року, губи право на полагање испита у том року.

Члан 24.

Ванредан ученик може полагати највише четири испита у једном испитном року. У изузетним случајевима ванредан ученик може пријавити и више од четири испита у једном испитном року, уз сагласност директора школе.

Члан 25.

Ванредан ученик који започне са полагањем испита у другој школи може наставити са

полагањем испита истог разреда у овој школи, с тим да му се позитивне оцене добијене на

испитима признају увидом у исписницу и уверење о положеним испитима.

Члан 26.

Уколико ванредан ученик не изађе на испит у року у коме је пријавио, извршена уплата се

не признаје за следећи испитни рок уколико ученик не донесе писмено оправдање да је био спречен.

Члан 27.

Са висином школарине и накнаде трошкова полагања испита, ванредни ученик мора бити

упознат на почетку школске године приликом уписа, или при стицању својства ванредног

ученика.

Члан 28.

Испити се полажу у просторијама Школе, а полажу се:- писмено и усмено, из оних предмета код којих су наставним планом и програмом

предвиђени обавезни писмени делови испита;

- само усмено ;

- за предмет практична настава обавезна је потврда о обављеној настави у трајању од 30% наставе предвиђене наставним планом и програмом.

Испити се полажу пред комисијом коју именује директор Школе.

Комисија се састоји од три члана: предсеника (стални члан,), и два члана, при чему најмање два члана морају бити стручна за предмет који се полаже.

Испитна комисија ради у пуном саставу, а оцену утврђује већином гласова својих чланова

одмах после обављеног испита и саопштава је ванредном ученику.

Успех ванредног ученика на испиту оцењује се бројчаном или описном оценом у складу са Законом и општим актом.

Члан 29.

Ученик није положио испит и у записнику о полагању испита уписује му се оцена

недовољан (1) ако:

- није савладао градиво из предмета у складу за законом и Правилником о оцењивању у

средњој школи и

- ако одустане од полагања испита.

Сматра се да је ученик одустао од полагања испита ако:

- неоправдано не приступи полагању испита у заказано време,

- не донесе на испит потребан материјал.

Ако ученик достави оправдање о спречености да изађе на испит, пре дана одређеног за

полагање испита и затражи одлагање испита, директор цени оправданост разлога и доноси

одлуку о одлагању испита.

Члан 30.

Ученик који омета ток испита, понаша се недолично или се служи недозвољеним

средствима у току испита, може бити удаљен са испита и оцењен недовољном оценом.

Члан 31.

Матурски испит ванредан ученик може да полаже у свим роковима утврђеним овим

Правилником и то јануар , јун и август .

Члан 32.

О току испита води се одговарајући записник предвиђен Правилником о евиденцији у

средњој школи.

Члан 33.

На остала питања у вези са испитима ванредног ученика која нису регулисана овим

Правилником, као и за матурски испит примењују се одговарајуће одредбе Правилника о

организацији и спровођењу испита у Школи.

Члан 34.

Трошковe полагања испита и школарине у складу са Одлуком Министарства просвете, науке и технoлошког развоја, ванредни ученици уплаћују на текући рачун школе.

Средства остварена од ванредних ученика, школа ће користити према Плану утрошка и

располагања овим средствима, у циљу подизања и унапређења квалитета рада школе.

XII ЖАЛБА НА ИСПИТ И ИСПИТ ПО ЖАЛБИ

Члан 35.

Ванредан ученик, његов родитељ или старатељ, има право да поднесе жалбу на испит.

Жалба на испит подноси се директору Школе у року од 24 сата од саопштења оцене.

Директор је дужан да одлучи о жалби у року од 24 сата од њеног пријема. Ако утврди да је

испит обављен противно Закону о основама система образовања и васпитања или посебном закону и прописима донетим на основу њих поништиће испит и упутиће ванредног ученика на поновно полагање испита. Испит се организује у року од три дана, од дана подношења жалбе. Директор образује нову комисију у чијем саставу не могу да буду чланови комисије чији је испит оспорен.

Оцена комисије је коначна.

XIII ЕВИДЕНЦИЈА И ЈАВНЕ ИСПРАВЕ ЗА ВАНРЕДНОГ УЧЕНИКА

Члан 36.

Директор решењем одређује лице које ће обављати послове координатора за ванредне

ученике.

Члан 37.

Школа води следећу евиденцију о ванредним ученицима:

1. Матичну књигу;

2. Евиденцију о испитима (записници)

Евиденције се води на српском језику и трајно се чува.

Члан 38.

Ванредном ученику који је положио испите из свих предмета одређеног разреда издаје се

сведочанство о завршеном разреду.

Уколико је ванредни ученик полагањем испита стекао степен стручне спреме одговарајућег занимања издаће му се диплома о врсти и степену стручне спреме.

Члан 39.

Ванредном ученику који полаже допунске испите ради преквалификације или

доквалификације школа издаје сведочанство о сваком завршеном разреду у које се уносе

предмети и оцене које су признате, и предмети и оцене са допунских испита.

Општи успех изводи се на основу оцена признатих решењем и из положених предмета без

оцене из физичог васпитања за ученике старије од 20 година и без оцене из владања.

У сведочанству из ст. 1. овог члана, у рубрици ,,напомена ,, треба назначити да је то

сведочанство ученик стекао по основу члана 57. ст.1. и 3 Закона о средњем образовању и васпитању и унети број идатум решења директора школе о признатим и допунским испитима.

Члан 40.

Уверење о положеним испитима издаје се ванредним ученицима који су започели полагање испита из једног разреда у овој школи, па желе из оправданих разлога да наставе полагањепреосталих испита у другој школи.

О свим положеним испитима из предходног става школа је обавезна да изда уверење.

XIV ПРЕЛАЗНЕ И ЗАВРШНЕ ОДРЕДБЕ

Члан 41.

За све што није регулисано овим Правилником, примењиваће се одговарајуће одредбе

Закона, Статута и подзаконских аката.

Члан 42.

Овај Правилник ступа на снагу осмог дана од дана објављивања на огласној табли.

Председник школског одбора

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Вукашиновић Зоран

Правилник је заведен под деловодним бр.\_\_\_\_\_\_\_\_\_\_\_\_ Од \_\_\_\_\_\_\_\_\_\_\_. Године, објављен на огласној табли школе дана \_\_\_\_\_\_\_\_\_\_\_\_.године.

Секретар школе

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Милан Николић